Përmet, më 11-08-2020

FTESË PËR OFERTË

**Lënda**: Realizimi i lyerjes, rregullimit dhe arredimit të sallës për moshën e tretë.

**Projekti:** “Iniciativa për Përfshirjen Sociale të Moshës së Tretë në Bashkinë Përmet”

**Përshkrimi i projektit:**

Projekti “Iniciativa për Përfshirjen Sociale të Moshës së Tretë në Bashkinë Përmet” zbatohet nga shoqata“Vjosa Explorer”dhe financohet nga Programi Rajonal për Demokracinë Vendore në Ballkanin Perëndimor - ReLOaD. Projekti do të zbatohet në qytetin e Përmetit dhe ka në fokus kryesor realizimin e një salle/ambjenti e cila do ti shërbejë pensionistëve/moshës së tretë si për kalimin e kohës së lirë ashtu edhe për realizimin e aktiviteteve apo eventeve të ndryshme që lidhen me këtë moshë. Kjo inisiativë ka ardhur natyrshëm pasi qyteti i Përmetit ka hapësira të bollshme publike të hapura dhe të mbyllura por ajo që vihet re është mungesa e një qendre apo salle e cila të jetë në shërbim të personave të moshuar.

Kemi identifikuar një ambjent të përshtatshëm për realizimin e ndërhyrje gjë për të cilën kemi vënë në dijeni edhe Bashkinë Përmet. Së pari objekti i identifikuar do ti nënshtrohet një rregullimi të brendshëm ku do të kryhen të gjitha riparimet e nevojshme dhe lyerja e objektit. Në vijim, ambjenti do të arredohet duke pasur parasysh funksionin që do të kryejë duke u pajisur me karrige, tavolina dhe objekte të tjera arredimi si dhe më pas do të pajiset me materiale për kalimin e kohës së lirë si letra, domino, shah etj dhe me një set për realizimin e eventeve të ndryshme si takime, promovime, seminare etj.

“**Vjosa Explorer**” është një organizatë jo-fitimprurëse e cila ka si qëllim zbatimin e politikave shtetërore dhe kombëtare në fushën e turizmit; promovimin dhe krijimi i identitetit të turizmit alternativ nëpërmjet shfrytëzimit të gjithë potencialit ekzistues turistik të vendit; zhvillimin rural si një potencial i madh për rritjen e cilësisë së jetës së komunitetit.

**Përshkrimi i shërbimit që kërkohet:**

“Vjosa Explorer” në kuadër të projektit “Iniciativa për Përfshirjen Sociale të Moshës së Tretë në Bashkinë Përmet”, është e interesuar të kontraktojë shërbimin e realizimit të lyerjes dhe rregullimit të sallës për moshën e tretë, dhe arredimin e saj si pjesë të aktiviteteve të këtij projekti.

**SPECIFIKIMET TEKNIKE TE KERKUARA**

|  |  |  |
| --- | --- | --- |
|  |  | **Kërkohet** |
| **Ndërhyrja:** | | Lyerja, rregullimi dhe aredimi i sallës që do të shërbejë për moshën e tretë. Salla do të përshtatet më një tualet të brendshëm, rregullime të mureve dhe meremetime të tjera të nevojshme. Pas përfundimit të realizimit të tualetit dhe riparimeve të nevojshme, salla do të lyhet dhe do të arredohet. |
| **Sasia:** | | Realizimi i tualetit brenda sallës me aksesorët e nevojshëm (wc, lavaman, pasqyre etj), meremetimet dhe lyerja për një sipërfaqe totale prej 321 m2. Arredimi i sallës.  Për të gjithë të interesuarit që dëshirojnë të bëjnë një ofertë, salla ndodhet në katin e parë të Qendrës Kulturore Multifunksionale, dera djathtas. Aty mund të njihen me ambjentin ku do të realizohet ndërhyrja, dhe dataje të tjera. |

**Kushtet e ofertës**

1. Oferta duhet të shprehet në Lek.
2. Subjekti duhet të lëshojë faturë të rregullt tatimore.
3. Çmimi i ofertësduhet të përfshijë të gjitha kostot që lidhen me realizimin e shërbimit si dhe detyrimet tatimore kundrejt shtetit.
4. Çmimi i ofertës përbën shifrën totale dhe mbetet i pandryshuar gjatë realizimit të shërbimit.
5. Pagesa për shërbimin do të realizohet vetëm nëpërmjet transfertës bankare.

**Vlerësimi i ofertave do të mbështetet duke pasur si referencë kryesore përmbushjen e specifikimeve teknike dhe çmimin më të ulët.**

Preferohen subjekte që kryejnë aktivitetin në Bashkinë Përmet.

Të gjithë kandidatët e interesuar (subjekte të licensuar) duhet të dërgojnë dokumentacionin e kërkuar si më poshtë:

1. Ftesa për ofertë e plotësuar
2. Kopje e licensës së subjektit (NIPT)

Dokumentacioni i Ofertës do të dorëzohet nëpërmjet postës ose i skanuar nëpërmjet e-mail, jo më vonë se data 21 Gusht 2020, në adresën e mëposhtme:

**Adresa e dorëzimit të ofertës:**

Shoqata “Vjosa Explorer”, Lagjia “Bajame”, Rruga “Kongresi i Përmetit”, nr. 31, sh. 6, Kati II, 6401, Përmet, Shqipëri.

[vjosa.explorer@gmail.com](mailto:vjosa.explorer@gmail.com)

Për çdo informacion shtesë, ju lutem na kontaktoni në adresën e-mail :

[vjosa.explorer@gmail.com](mailto:vjosa.explorer@gmail.com)

MIRËPRESIM OFERTEN TUAJ

**OFERTA**

Emri i Subjektit \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NIPT \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Çmimi i ofruar për realizimiin e lyerjes, rregullimit dhe arredimit të sallës është:**

|  |  |  |  |
| --- | --- | --- | --- |
| **Përshkrimi i produktit** | **Sasia**  **(cop)** | **Çmimi për njësi në LEK**  **(TVSH e përfshirë)** | **Çmimi total në LEK**  **(TVSH e përfshirë)** |
| Lyerja dhe rregullimi i sallës. Realizimi i tualetit brenda ambjentit të sallës. | set |  |  |
| Arredimi i sallës | set |  |  |

**Data e ofertës \_\_\_/\_\_\_/\_\_\_\_\_**

**Firma/Vula \_\_\_\_\_\_\_\_\_\_\_\_\_\_\_\_**